ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
സുഡാൻ രക്ഷാദൗത്യത്തിന് വിദേശകാര്യസഹമന്ത്രി വി.മുരളീധരൻ
തിരുവനന്തപുരം : 2023 ഏപ്രില് 24
യുദ്ധഭൂമിയായ സുഡാനിൽ നിന്ന് ഇന്ത്യക്കാരെ രക്ഷപെടുത്താനുള്ള " ഓപ്പറേഷൻ കാവേരിക്ക് " നേതൃത്വം നൽകാൻ വിദേശകാര്യസഹമന്ത്രി ശ്രീ വി.മുരളീധരൻ ജിദ്ദയിലേക്ക് പുറപ്പെട്ടു. പ്രധാനമന്ത്രിയുടെ നേരിട്ടുള്ള നിർദേശപ്രകാരമാണ് യാത്ര. നാളെ  രാവിലെ വിദേശകാര്യസഹമന്ത്രി ജിദ്ദയിലെത്തും.
ആഭ്യന്തര സംഘര്ഷം കത്തിപ്പടര്ന്ന സുഡാനില് കുടുങ്ങിപ്പോയ മലയാളികള് അടക്കമുള്ള ഇന്ത്യക്കാരെ ഒഴിപ്പിക്കുന്നതിനുള്ള ദൗത്യം തുടരുകയാണ്. ദൗത്യ ഭാഗമായി നാവികസേനയുടെ INS സുമേധ സുഡാൻ തുറമുഖത്ത് എത്തി. 500-ഓളം ഇന്ത്യക്കാരെ തുറമുഖ നഗരമായ പോർട്ട് സുഡാനിൽ എത്തിച്ചു കഴിഞ്ഞു.
വ്യോമസേനയുടെ സി 130 ജെ വിമാനം സൗദി അറേബ്യയിലെ ജിദ്ദ വിമാനത്താവളത്തില് തയ്യാറായിരിക്കുന്നതായി വിദേശകാര്യ മന്ത്രാലയം അറിയിച്ചു. ദൗത്യത്തിന്റെ ചുമതല ശ്രീ വി. മുരളീധരനെ ഏൽപ്പിച്ചത് പ്രധാനമന്ത്രി കൊച്ചിയിലെ യുവം വേദിയിൽ ആണ് പ്രഖ്യാപിച്ചത്.
ND
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഇന്ത്യന് പുനരുപയോഗ ഊര്ജവികസന ഏജന്സി ലിമിറ്റഡിന്  1,500 കോടിയുടെ ധനസഹായം നല്കാന് കേന്ദ്രമന്ത്രിസഭയുടെ അംഗീകാരം
പ്രതിവര്ഷം 10,200 തൊഴിലവസരങ്ങള് സൃഷ്ടിക്കും; 7.49 മില്യണ് ടണ് കാര്ബണ് ഡൈ ഓക്സൈഡിനു തുല്യമായ അളവില് കാര്ബണ്ഡൈ ഓക്സൈഡ് ബഹിര്ഗമനം കുറയ്ക്കും
പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ഇന്നുചേര്ന്ന സാമ്പത്തിക കാര്യങ്ങള്ക്കായുള്ള മന്ത്രിസഭാസമിതി ഇന്ത്യന് പുനരുപയോഗ ഊര്ജവികസന ഏജന്സി ലിമിറ്റഡിന്  1,500 കോടി രൂപയുടെ ധനസഹായം നല്കുന്നതിന് അംഗീകാരം നല്കി.
ഈ ധനസഹായം പ്രതിവര്ഷം 10,200 തൊഴിലവസരങ്ങള് സൃഷ്ടിക്കാനും 7.49 മില്യണ് ടണ് കാര്ബണ് ഡൈ ഓക്സൈഡിനു തുല്യമായ അളവില് കാര്ബണ്ഡൈ ഓക്സൈഡ് ബഹിര്ഗമനം കുറയ്ക്കാനും സഹായിക്കും.
കേന്ദ്ര സര്ക്കാര് ഓഹരി ഇനത്തില് അനുവദിക്കുന്ന 1,500 കോടി രൂപ ഐആര്ഇഡിഎയെ ഇനിപ്പറയുന്ന കാര്യങ്ങളില് സഹായിക്കും:
1. പുനരുപയോഗ ഊര്ജ മേഖലയില് ഏകദേശം 12,000 കോടി രൂപ കടം കൊടുക്കുന്നതിന് സഹായിക്കും. ഇത് ഏകദേശം 3500-4000 മെഗാവാട്ടിന്റെ അധികശേഷിക്കായുള്ള പുനരുപയോഗ ഊര്ജ്ജ മേഖലയുടെ കടാവശ്യങ്ങള് നിറവേറ്റും.
2. അതിന്റെ അറ്റവരുമാനം മെച്ചപ്പെടുത്തും. അതുവഴി അധികമായി പുനരുപയോഗ ഊര്ജ്ജമേഖലയെ സാമ്പത്തികമായി മെച്ചപ്പെടുത്തുകയും കേന്ദ്രഗവണ്മെന്റിന്റെ ലക്ഷ്യം നിറവേറ്റുന്നതിലേക്ക് നയിക്കുകയും ചെയ്യും.
3. കടം കൊടുക്കാനും വാങ്ങാനുമുള്ള പ്രവര്ത്തനം മെച്ചപ്പെടുത്തുന്നതിനായി മൂലധന-അപായസാധ്യത ആസ്തി അനുപാതം  വര്ധിപ്പിക്കും.
പുനരുപയോഗ ഊര്ജ്ജ മേഖലയ്ക്കായുള്ള സവിശേഷ ബാങ്കിതര ധനകാര്യ സ്ഥാപനമായി 1987ല് സ്ഥാപിക്കപ്പെട്ട ഐആര്ഇഡിഎ, എംഎന്ആര്ഇയുടെ അധികാര പരിധിയിലുള്ള ഒരു മിനി രത്ന  കമ്പനിയാണ്. സാങ്കേതിക-വാണിജ്യരംഗങ്ങളില് വൈദഗ്ധ്യമുള്ള, 34 വര്ഷത്തിലധികം പ്രവര്ത്തന പരിചയമുള്ള ഐആര്ഇഡിഎ, ബാങ്ക്/എഫ്എല് എന്നിവയ്ക്ക് പുനരുപയോഗ ഊര്ജ്ജ മേഖലയില് പ്രവര്ത്തിക്കുന്ന സ്ഥാപനങ്ങള്ക്ക് വായ്പകള് നല്കാനും മറ്റും ആത്മവിശ്വാസമേകുന്നു.
(
രാജ്യരക്ഷാ മന്ത്രാലയം
1999-ലെ ഇന്ത്യയുടെ ചരിത്രവിജയത്തിന്റെ 23-ാം വാർഷികത്തിൽ കാർഗിൽ യുദ്ധവീരന്മാർക്ക് രാജ്യം ആദരാഞ്ജലികൾ അർപ്പിക്കുന്നു
(ന്യൂ ഡൽഹി: ജൂലൈ 26, 2022
ഇന്ന്,‘കാർഗിൽ വിജയ് ദിവസ്’ ആയി ആചരിക്കുന്നു . 1999 ലെ കാർഗിൽ യുദ്ധത്തിലെ ഇന്ത്യയുടെ ചരിത്ര വിജയത്തിന്റെ 23-ാം വാർഷികത്തിൽ യുദ്ധ ധീരർക്ക് രാജ്യം ഇന്ന് ആദരാഞ്ജലികൾ അർപ്പിക്കുന്നു. ദിനാചരണത്തോടനുബന്ധിച്ച്, രാജ്യ രക്ഷാ മന്ത്രി ശ്രീ രാജ്നാഥ് സിംഗ്, രക്ഷാ രാജ്യ മന്ത്രി ശ്രീ അജയ് ഭട്ട്, പ്രതിരോധ സെക്രട്ടറി ഡോ അജയ് കുമാർ, കരസേനാ മേധാവി ജനറൽ മനോജ് പാണ്ഡെ, നാവികസേനാ മേധാവി അഡ്മിറൽ ആർ ഹരികുമാർ, വ്യോമസേനാ മേധാവി എയർ ചീഫ് മാർഷൽ വി ആർ ചൗധരി എന്നിവർ ന്യൂഡൽഹിയിലെ ദേശീയ യുദ്ധസ്മാരകത്തിൽ പുഷ്പചക്രം അർപ്പിച്ചു.തുടർന്ന് 1999 ലെ കാർഗിൽ യുദ്ധത്തിൽ ഇന്ത്യയുടെ വിജയം ഉറപ്പാക്കിയ വീരമൃത്യു വരിച്ച ധീരജവാന്മാർക്ക് ആദരാഞ്ജലികൾ അർപ്പിക്കുകയും ചെയ്തു. പ്രതിരോധ മന്ത്രാലയത്തിലെ മുതിർന്ന സിവിൽ, സൈനിക ഉദ്യോഗസ്ഥരും ചടങ്ങിൽ പങ്കെടുത്തു.
രാഷ്ട്രത്തിന്റെ ഐക്യവും അഖണ്ഡതയും സംരക്ഷിച്ച യുദ്ധത്തിൽ സായുധ സേനാംഗങ്ങൾ പ്രദർശിപ്പിച്ച വീര്യവും ത്യാഗവും ശ്രീ രാജ്നാഥ് സിംഗ്, ദേശീയ യുദ്ധസ്മാരകത്തിലെ സന്ദർശക പുസ്തകത്തിൽ കുറിച്ച സന്ദേശത്തിൽ അനുസ്മരിച്ചു. “സായുധ സേനയുടെ ത്യാഗങ്ങൾക്ക് രാജ്യം എന്നേക്കും നന്ദിയുള്ളവരായിരിക്കും. അവരുടെ സ്മരണകൾ ഹൃദയത്തിൽ നിറച്ചുകൊണ്ട്, നാം സ്വയം ഊർജം പകരുകയും രാഷ്ട്രനിർമ്മാണത്തിന്റെ പാതയിൽ മുന്നോട്ട് പോകുകയും ചെയ്യും," അദ്ദേഹം എഴുതി.
സൈനികരുടെ അജയ്യമായ ധീരത നിറഞ്ഞ പ്രവർത്തനങ്ങൾ ഇന്ത്യയുടെ ചരിത്രത്തിലെ ഒരു നിർണായക നിമിഷമായി എന്നെന്നേക്കുമായി നിലകൊള്ളുമെന്ന് രക്ഷാ മന്ത്രി ഒരു ട്വീറ്റിൽ അഭിനന്ദിച്ചു.
കാർഗിൽ യുദ്ധത്തിൽ വീരമൃത്യു വരിച്ച ധീരരെ അനുസ്മരിച്ചുകൊണ്ട് ദ്രാസിലെ കാർഗിൽ യുദ്ധസ്മാരകത്തിൽ ഉൾപ്പെടെ രാജ്യത്തുടനീളം വിവിധ പരിപാടികൾ സംഘടിപ്പിച്ചിട്ടുണ്ട്.
ഇലക്ട്രോണിക്സ് & ഐ.ടി മന്ത്രാലയം
ജി20നു കീഴിലുള്ള ഡിജിറ്റല് ഇക്കോണമി വര്ക്കിംഗ് ഗ്രൂപ്പ്  യുടെ നാലാമത്തെ യോഗത്തോടനുബന്ധിച്ചാണ് ഡിജിറ്റല് ഇന്നൊവേഷന് അലയന്സ് ഉച്ചകോടി
ജി20-ഡിജിറ്റല് ഇന്നൊവേഷന് അലയന്സ്  ഉച്ചകോടി കേന്ദ്ര സഹമന്ത്രി രാജീവ് ചന്ദ്രശേഖര് നാളെ ബെംഗളൂരുവില് ഉദ്ഘാടനം ചെയ്യും.
ന്യൂഡല്ഹി, ഓഗസ്റ്റ് 16, 2023:
നാളെ മുതല് രണ്ടു ദിവസം ബെംഗളൂരുവില് നടക്കുന്ന ജി20-ഡിജിറ്റല് ഇന്നൊവേഷന് അലയന്സ് ഉച്ചകോടി കേന്ദ്ര നൈപുണ്യ വികസനം, സംരംഭകത്വം, ഇലക്ട്രോണിക്സ്, ഐടി സഹമന്ത്രി ശ്രീ രാജീവ് ചന്ദ്രശേഖര് ഉദ്ഘാടനം ചെയ്യും.
ജി20ന് കീഴിലുള്ള ഡിഇഡബ്ല്യുജിയുടെ നാലാമത് യോഗത്തോടനുബന്ധിച്ച് നടക്കുന്ന ദ്വിദിന ഉച്ചകോടിയില് മറ്റ് ജി20 രാജ്യങ്ങളില് നിന്നുള്ള പ്രതിനിധികള് ഉള്പ്പെടെ ആഗോള വിദഗ്ധരും ഡിജിറ്റല് വിദഗ്ധരും പങ്കെടുക്കും. ഉച്ചകോടിയില് 'ഡിജിറ്റല് പൊതു അടിസ്ഥാന സൗകര്യം ', 'ഡിജിറ്റല് സമ്പദ്വ്യവസ്ഥയിലെ സുരക്ഷ', 'ഡിജിറ്റല് നൈപുണ്യം' തുടങ്ങിയ വിഷയങ്ങളില് ചര്ച്ചകള് നടക്കും.
ഉച്ചകോടിയോട് അനുബന്ധിച്ച് കോര്പ്പറേറ്റുകളും സ്റ്റാര്ട്ടപ്പുകളും ഒരുക്കിയ നവീനാശയ പ്രദര്ശനവും മന്ത്രി ഉദ്ഘാടനം ചെയ്യും.
ഇന്ത്യയുടെ G20 അധ്യക്ഷതയുടെ ഭാഗമായാണ് മെയിറ്റ്ി വൈ സ്റ്റാര്ട്ടപ്പ് ഹബ്ബിന് കീഴില് G20 ഡിജിറ്റല് ഇന്നൊവേഷന് അലയന്സ്  സംരംഭം ആരംഭിച്ചത്. എല്ലാ ജി 20 രാജ്യങ്ങളില് നിന്നും, ക്ഷണിക്കപ്പെട്ട ഒമ്പത് അതിഥി രാജ്യങ്ങളില് നിന്നുമുള്ള സ്റ്റാര്ട്ടപ്പുകളുടെ വളര്ച്ചയെ ഇത് തിരിച്ചറിയുകയും വേഗത്തിലാക്കുകയും ചെയ്യുന്നു - എഡ്-ടെക്, ഹെല്ത്ത്-ടെക്, അഗ്രി-ടെക്, ഫിന്-ടെക്, സുരക്ഷിത ഡിജിറ്റല് അടിസ്ഥാന സൗകര്യം, സര്ക്കുലര് ഇക്കോണോമി എന്നീ ആറ് മേഖലകളില്മനുഷ്യരാശിയുടെ ഏറ്റവും അടിയന്തിര ആവശ്യങ്ങള് പരിഹരിക്കുക എന്ന ലക്ഷ്യത്തോടെ ഡിജിറ്റല് സാങ്കേതികവിദ്യകള് ഉപയോഗിക്കുന്നു.
29 രാജ്യങ്ങളില് നിന്നുള്ള 174 സ്റ്റാര്ട്ടപ്പുകള് പരിപാടിയുടെ ഭാഗമാണ്. ഈ സ്റ്റാര്ട്ടപ്പുകള് ജി 20 -ഡിഐഎ ്ഉച്ചകോടിയില് ആഗോള നേതാക്കളുടെ ഒരു ജൂറിക്ക് രൂപം നല്കും.
വിവിധ വിഭാഗങ്ങളിലായി 30 സ്റ്റാര്ട്ടപ്പുകളെ ആദരിക്കുന്ന അവാര്ഡ് സമ്മാനിക്കല് ചടങ്ങോടെ ഓഗസ്റ്റ് 18 ന് ഉച്ചകോടി സമാപിക്കും.
--NS--
(Visitor Counter : 42
രാജ്യരക്ഷാ മന്ത്രാലയം
മികവിനുള്ള രാജ്യരക്ഷാ മന്ത്രിയുടെ അവാര്ഡിന് സ്വകാര്യ മേഖലയിലെവ്യവസായങ്ങള്ക്കും മത്സരിക്കുന്നതിന് അനുമതി
രാജ്യരക്ഷാ, എയറോസ്പേസ് മേഖലകളിലെമികവിനുള്ള രാജ്യരക്ഷാ മന്ത്രിയുടെ അവാര്ഡിനായുള്ള മത്സരത്തില്സ്വകാര്യ മേഖലയില്നിന്നുള്ള വ്യവസായങ്ങള്ക്കും പങ്കെടുക്കുന്നതിന് രാജ്യരക്ഷാ മന്ത്രി ശ്രീ. രാജ്നാഥ്സിംഗ് അനുമതി നല്കി. നേരത്ത ഓര്ഡനന്സ് ഫാക്ടറികള്ക്കും രാജ്യരക്ഷാ മേഖലയിലെ പൊതുമേഖലായൂണിറ്റുകള്ക്കും മാത്രമേ ഈ അവാര്ഡിനായി മത്സരിക്കാന് അനുമതിഉണ്ടായിരുന്നുള്ളൂ. ദേശീയ തലത്തിലുള്ള മത്സരങ്ങളിലൊന്നും പങ്കെടുക്കാന് സ്വകാര്യ മേഖലാവ്യവസായങ്ങള്ക്ക് സാധ്യമായിരുന്നില്ല. പുതിയ തീരുമാനം രാജ്യരക്ഷാ, എയറോസ്പേസ് മേഖലകളില്'ഇന്ത്യയില് നിര്മ്മിക്കൂ' ഉദ്യമത്തിന് കരുത്തേകും.
മികച്ച സാങ്കേതികമുന്നേറ്റം, തദ്ദേശീയ നിര്മാണം/ഇറക്കുമതിക്കുള്ള ബദലുകള്, കയറ്റുമതിയിലെ മികവ് എന്നീ വിഭാഗങ്ങളും ഉള്പ്പെടുന്നവയാണ് പരിഷ്കരിച്ച അവാര്ഡുകള്. വന്കിട, ഇടത്തരം, ചെറുകിട, സ്റ്റാര്ട്ടപ്പ് വിഭാഗങ്ങളിലായാണ്മത്സരംസംഘടിപ്പിക്കുക. വ്യക്തിഗത/ടീം ഇനങ്ങളിലെ വിജയികള്ക്കുള്ള കാഷ് അവാര്ഡും വര്ദ്ധിപ്പിച്ചിട്ടുണ്ട്.
അവാര്ഡിനുള്ള നാമനിര്ദ്ദേശംഓണ്ലൈനായിവേണം സമര്പ്പിക്കാന്. ഇതിനായി ഒരുവെബ് പോര്ട്ടല് ആരംഭിക്കും. പ്രഗത്ഭര് അടങ്ങുന്ന ഒരുവിദഗ്ധസമിതിഅവാര്ഡുകള് നിര്ണ്ണയിക്കും. അവാര്ഡുമായി ബന്ധപ്പെട്ട എല്ലാകാര്യങ്ങളുംകൈകാര്യംചെയ്യുന്നതിന് ഡയറക്ടര് ജനറല്ഓഫ് ക്വാളിറ്റി അഷ്വറന്സിനു കീഴില് ഒരു പ്രത്യേക സെല് പ്രവര്ത്തനമാരംഭിക്കും.
പ്രതിരോധ, എയറോസ്പേസ് മേഖലകളിലെ വ്യാവസായികാടിത്തറ വിപുലമാക്കാന് ഈ തീരുമാനം സഹായിക്കുമെന്നാണ് പ്രതീക്ഷ. മികച്ച ഇന്ത്യന് കമ്പനികളെദേശീയ, അന്തര്ദേശീയ ശ്രദ്ധയില്ക്കൊണ്ടുവരാനും ഇതു സഹായിക്കും. സൂക്ഷ്മ, ചെറുകിട, ഇടത്തരം സംരംഭങ്ങളുംസ്റ്റാര്ട്ടപ്പുകളുമുള്പ്പെടെ ഇന്ത്യന് പ്രതിരോധ വ്യവസായത്തിന്റെ കയറ്റുമതി സാധ്യതകള് വര്ദ്ധിപ്പിക്കാനും ഇത് ഉപകരിക്കും.
അവാര്ഡ് സംബന്ധിച്ച വിശദ വിവരങ്ങളുംമാര്ഗനിര്ദ്ദേശങ്ങളുംhttps://www.ddpmod.gov.in, http://makeinindiadefence.gov.in and http://www.dgqadefence.gov.inഎന്നീ വെബ്സൈറ്റുകളില് ലഭ്യമാണ്.
AMMRD– 421
പ്രധാനമന്ത്രിയുടെ ഓഫീസ്
ശ്രീ കെ.വി.സമ്പത്ത് കുമാറിന്റെ നിര്യാണത്തിൽ പ്രധാനമന്ത്രി അനുശോചിച്ചു
സംസ്കൃത ദിനപത്രമായ സുധർമ്മയുടെ എഡിറ്റർ ശ്രീ കെ.വി. സമ്പത്ത് കുമാറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി കടുത്ത ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു, "ശ്രീ കെ വി സമ്പത്ത് കുമാർ ജി ഒരു പ്രചോദനാത്മക വ്യക്തിത്വമായിരുന്നു, പ്രത്യേകിച്ചും യുവാക്കൾക്കിടയിൽ സംസ്കൃതം സംരക്ഷിക്കുന്നതിനും ജനപ്രിയമാക്കുന്നതിനും അദ്ദേഹം അശ്രാന്തമായി പ്രവർത്തിച്ചു. അദ്ദേഹത്തിന്റെ അഭിനിവേശവും ദൃഢനിശ്ചയവും, പ്രചോദനകരമായിരുന്നു. അദ്ദേഹത്തിന്റെ നിര്യാണത്തിൽ ദുഖിക്കുന്നു. കുടുംബത്തിനും അദ്ദേഹത്തിന്റെ ആരാധകർക്കും അനുശോചനം ഓം ശാന്തി."
ആഭ്യന്തരകാര്യ മന്ത്രാലയം
സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും കൊവിഡ് പ്രതിരോധ പ്രവർത്തനങ്ങൾ വിലയിരുത്താന് ക്യാബിനറ്റ് സെക്രട്ടറി ചീഫ് സെക്രട്ടറിമാരുടെയും ആരോഗ്യ സെക്രട്ടറിമാരുടെയും യോഗം വിളിച്ചു
സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും കൊവിഡ് പ്രതിരോധ പ്രവർത്തനങ്ങൾ വിലയിരുത്താന് ക്യാബിനറ്റ് സെക്രട്ടറി ശ്രീ. രാജീവ് ഗൗബ മുഴുവന് ചീഫ് സെക്രട്ടറിമാരുടെയും ആരോഗ്യ സെക്രട്ടറിമാരുടെയും വീഡിയോ കോണ്ഫറന്സിലൂടെ യോഗം വിളിച്ചു.
ഇതുവരെ മൂന്നര ലക്ഷം അതിഥി തൊഴിലാളികളെ അവരുടെ നാട്ടിലെത്തിക്കുന്നതിന് 350ല്ക്കൂടുതല് ശ്രമിക് ട്രെയിനുകള് ഓടിയതായി യോഗത്തില് അദ്ദേഹം അറിയിച്ചു. കൂടുതല് ശ്രമിക് ട്രെയിനുകള് ഓടിക്കുന്നതിന് റെയില്വേയുമായി സഹകരിക്കണമെന്ന് സംസ്ഥാനങ്ങളോട് അഭ്യര്ത്ഥിക്കുകയും ചെയ്തു. വിദേശ രാജ്യങ്ങളില് നിന്ന് ഇന്ത്യക്കാരെ നാട്ടിലെത്തിക്കുന്നതിന് സംസ്ഥാങ്ങളുടെ സഹകരണത്തോടെ വന്ദേഭാരത് ദൗത്യം പുരോഗമിക്കുകയാണ്.
ഡോക്ടര്മാര്, നഴ്സുമാര്, പാരാമെഡിക്കല് ജീവനക്കാര് തുടങ്ങിയവരുടെ പ്രവര്ത്തനങ്ങള്ക്ക് ഒരുതരത്തിലുള്ള തടസ്സങ്ങളും ഉണ്ടാകാന് പാടില്ലെന്ന് ക്യാബിനറ്റ് സെക്രട്ടറി പ്രത്യേകം ഓര്മിപ്പിച്ചു. കൊറോണ വൈറസിനെതിരേ പൊരുതുന്നവരുടെ സംരക്ഷണത്തിന് എല്ലാ നടപടികളും സ്വീകരിക്കണം.
ചീഫ് സെക്രട്ടറിമാര് തങ്ങളുടെ സംസ്ഥാനങ്ങളിലെ സ്ഥിതി വിശദീകരിച്ചു. കൊവിഡ് പ്രതിരോധ പ്രവര്ത്തനങ്ങള്ക്കൊപ്പം തന്നെ സാമ്പത്തിക പ്രതിസന്ധികള് മറികടക്കാന് ആവശ്യമായ നടപടികള്കൂടി ആവശ്യമായി വരുന്നുവെന്ന് അവര് പറഞ്ഞു.
PIB Headquarters
സെപ്റ്റംബര് 3 ന് തപാല്ഉരുപ്പടികള്വിതരണംചെയ്യും
ബക്രീദ്, ആഴ്ച അവധി, തിരുവോണംഎന്നിവ പ്രമാണിച്ച്സെപ്റ്റംബര് 2 മുതല് 4 വരെതുടര്ച്ചയായി തപാല് അവധി ദിനങ്ങളാണെങ്കിലും രജിസ്റ്റേര്ഡ്അല്ലാത്ത തപാല്ഉരുപ്പടികളുംസ്പീഡ് പോസ്റ്റ്ഉരുപ്പടികളും അടുത്ത മാസം 3 ന്  സംസ്ഥാനത്തെ എല്ലാ പോസ്റ്റോഫീസുകളിലും, സ്പീഡ് പോസ്റ്റ്കേന്ദ്രങ്ങളിലും വിതരണംചെയ്യുമെന്ന് ചീഫ് പോസ്റ്റ്മാസ്റ്റര് ജനറല് അറിയിച്ചു. അവധി മൂലംമൂന്നോഅതിലധികമോദിവസങ്ങള്തുടര്ച്ചയായി തപാല്ഉരുപ്പടികളുടെവിതരണം തടസപ്പെടാന് പാടില്ലയെന്ന നയത്തിന്റെഅടിസ്ഥാനത്തിലാണിത്.
(Visitor Counter : 9
പ്രധാനമന്ത്രിയുടെ ഓഫീസ്
കുറഞ്ഞ താങ്ങുവില വർധനയെ കർഷകർ സ്വാഗതം ചെയ്തതിൽ പ്രധാനമന്ത്രി സന്തോഷം പ്രകടിപ്പിച്ചു
കർഷകരുടെ സന്തോഷം നവോന്മേഷത്തോടെ പ്രവർത്തിക്കാൻ ഗവണ്മെന്റിനെ പ്രചോദിപ്പിക്കുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഖാരിഫ് വിളകൾക്ക് കുറഞ്ഞ താങ്ങുവില വർധിപ്പിക്കാനുള്ള സമീപകാല മന്ത്രിസഭാ തീരുമാനത്തെ കർഷകർ സ്വാഗതം ചെയ്യുന്ന ദൂരദർശൻ ന്യൂസിന്റെ ട്വീറ്റിനോട് പ്രതികരിക്കുകയായിരുന്നു അദ്ദേഹം.
പ്രധാനമന്ത്രി ട്വീറ്റ് ചെയ്തു:
"കർഷക സഹോദരീസഹോദരന്മാരുടെ സന്തോഷമാണ് അവർക്കായി കൂടുതൽ കൂടുതൽ ജോലി ചെയ്യാൻ ഞങ്ങളെ പ്രചോദിപ്പിക്കുന്നത്."
किसान भाई-बहनों की यही खुशी तो है, जो हमें उनके लिए ज्यादा से ज्यादा काम करने की प्रेरणा देती है। https://t.co/W2Uwgwn5B3
— Narendra Modi  June 9, 2023
ആരോഗ്യ, കുടുംബക്ഷേമ മന്ത്രാലയം
ഇതുവരെ 192.27 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഏപ്രിൽ 17, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
 വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
20.57 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങൾ
ന്യൂഡൽഹി, ജൂൺ 25, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 30.79 കോടി വാക്സിൻ ഡോസുകൾ
കഴിഞ്ഞ 24 മണിക്കൂറിനുള്ളിൽ ഇന്ത്യ 60.73 ലക്ഷം വാക്സിൻ ഡോസുകൾ നൽകി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 51,667 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 6,12,868 ആയി കുറഞ്ഞു
രാജ്യത്താകമാനം ഇതുവരെ 2,91,28,267 പേര് രോഗമുക്തരായി
കഴിഞ്ഞ 24 മണിക്കൂറിനിടെ 64,527 പേര് സുഖം പ്രാപിച്ചു
തുടര്ച്ചയായ 43-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 96.66% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 3 % ശതമാനമാണ്
പ്രതിദിന രോഗസ്ഥിരീകരണ നിരക്ക് 2.98%, തുടര്ച്ചയായ 18-ാം ദിവസവും 5 ശതമാനത്തില് താഴെ
പരിശോധന ശേഷി ഗണ്യമായി വര്ധിപ്പിച്ചു - ആകെ നടത്തിയത് 39.95 കോടി പരിശോധനകള്
(Visitor Counter : 170
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 8.32 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
8,32,51,830
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 8.32 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
ഗ്ലാസ്ഗോയിൽ നടന്ന സി ഓ പി 26 ഉച്ചകോടിയിൽ 'ആക്ഷൻ ആൻഡ് സോളിഡാരിറ്റി-ദി ക്രിട്ടിക്കൽ ഡെക്കഡ്' എന്ന വിഷയത്തിൽ പ്രധാനമന്ത്രിയുടെ പ്രസംഗം
ശ്രേഷ്ഠരെ ,
എന്റെ സുഹൃത്ത് ബോറിസ്,പൊരുത്തപെടലെന്ന പ്രധാന വിഷയത്തിൽ എന്റെ കാഴ്ചപ്പാടുകൾ അവതരിപ്പിക്കാൻ എനിക്ക് അവസരം നൽകിയതിന് നന്ദി!
ആഗോള കാലാവസ്ഥാ ചർച്ചയിൽ ലഘൂകരണം പോലെ പൊരുത്തപ്പെടലിന് പ്രാധാന്യം ലഭിക്കുന്നില്ല. കാലാവസ്ഥാ വ്യതിയാനം കൂടുതൽ ബാധിക്കുന്ന വികസ്വര രാജ്യങ്ങളോടുള്ള അനീതിയാണ് ഇത് .
ഇന്ത്യയുൾപ്പെടെ മിക്ക വികസ്വര രാജ്യങ്ങളിലെയും കർഷകർക്ക് കാലാവസ്ഥ ഒരു വലിയ വെല്ലുവിളിയാണ് - വിളകളുടെ രീതി മാറുകയാണ്, അകാല മഴയും വെള്ളപ്പൊക്കവും അല്ലെങ്കിൽ അടിക്കടിയുള്ള കൊടുങ്കാറ്റും മൂലം വിളകൾ നശിച്ചു കൊണ്ടിരിക്കുന്നു. കുടിവെള്ള സ്രോതസ്സുകൾ മുതൽ താങ്ങാനാവുന്ന ഭവനങ്ങൾ വരെ, ഇവയെല്ലാം കാലാവസ്ഥാ വ്യതിയാനത്തെ പ്രതിരോധിക്കുന്നതാക്കി മാറ്റേണ്ടതുണ്ട്.
ശ്രേഷ്ഠരെ ,
ഈ സന്ദർഭത്തിൽ എനിക്ക് മൂന്ന് വീക്ഷണങ്ങളുണ്ട്. ആദ്യം, നമ്മുടെ വികസന നയങ്ങളുടെയും പദ്ധതികളുടെയും ഒരു പ്രധാന ഭാഗമായി പൊരുത്തപ്പെടുത്തൽ മാറ്റണം. 'നൽ സേ ജൽ'- എല്ലാവർക്കും ടാപ്പ് വെള്ളം , 'സ്വച്ഛ് ഭാരത്'- ശുചിത്വ ഭാരത യജ്ഞം , 'ഉജ്ജ്വല'- ഇന്ത്യയിലെ എല്ലാവർക്കും ശുദ്ധമായ പാചക ഇന്ധനം തുടങ്ങിയ പദ്ധതികൾ നമ്മുടെ ആവശ്യക്കാരായ പൗരന്മാർക്ക് അനുരൂപീകരണ ആനുകൂല്യങ്ങൾ മാത്രമല്ല, അവരുടെ ജീവിതത്തിന്റെ ഗുണനിലവാരം മെച്ചപ്പെടുത്തുകയും ചെയ്തു. രണ്ടാമതായി, പല പരമ്പരാഗത സമൂഹങ്ങൾക്കും പ്രകൃതിയുമായി ഇണങ്ങി ജീവിക്കാൻ മതിയായ അറിവുണ്ട്.
നമ്മുടെ പൊരുത്തപ്പെടൽ നയങ്ങളിൽ ഈ പരമ്പരാഗത രീതികൾക്ക് അർഹമായ പ്രാധാന്യം നൽകണം. അറിവിന്റെ ഈ ഒഴുക്ക് പുതിയ തലമുറയ്ക്ക് കൈമാറുന്നതിനായി സ്കൂൾ സിലബസിൽ കൂടി ഉൾപ്പെടുത്തണം. പ്രാദേശിക സാഹചര്യങ്ങൾക്കനുസൃതമായി ജീവിതശൈലി സംരക്ഷിക്കുന്നതും പൊരുത്തപ്പെടുത്തലിന്റെ ഒരു പ്രധാന സ്തംഭമാണ്. മൂന്നാമതായി, പൊരുത്തപ്പെടുത്തൽ രീതികൾ പ്രാദേശികമായിരിക്കാം, എന്നാൽ പിന്നാക്ക രാജ്യങ്ങൾക്ക് അവയ്ക്ക് വേണ്ട ആഗോള പിന്തുണ ലഭിക്കണം.
പ്രാദേശിക പൊരുത്തപ്പെടുത്തലിനുള്ള ആഗോള പിന്തുണ എന്ന ആശയത്തോടെ, ദുരന്തത്തെ പ്രതിരോധിക്കുന്ന അടിസ്ഥാനസൗകര്യ ഉദ്യമം  യ്ക്കായുള്ള സഖ്യത്തിന് ഇന്ത്യ മുൻകൈ എടുത്തിരുന്നു. എല്ലാ രാജ്യങ്ങളും ഈ സംരംഭത്തിൽ ചേരാൻ ഞാൻ അഭ്യർത്ഥിക്കുന്നു.
നന്ദി.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 90.79 കോടി ഡോസ് വാക്സിൻ
(കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 20,799 പേർക്ക്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.78 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 2,64,458 പേർ; 200 ദിവസത്തിനിടെ ഏറ്റവും കുറവ്
രോഗമുക്തി നിരക്ക് 97.89%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 26,718 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,31,21,247 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 101 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 35 ദിവസമായി 3 ശതമാനത്തിൽ താഴെ
ആകെ നടത്തിയത് 57.42 കോടി പരിശോധനകൾ.
ആഭ്യന്തരകാര്യ മന്ത്രാലയം
ജോലിക്കാർക്ക് കോവിഡ് സ്ഥിരീകരിച്ചാൽ കമ്പനി സിഇഒയ്ക്ക് നേരെ നിയമനടപടി ഉണ്ടാകുമെന്ന വാർത്ത ശരിയല്ലെന്ന് ആഭ്യന്തരമന്ത്രാലയം
രോഗവ്യാപനമേഖലകൾക്ക് പുറത്തുള്ള വ്യവസായശാലകളുടെ പ്രവർത്തനത്തിന് പുതിയതോ,പ്രത്യേകമായതോ ആയ അനുമതി ആവശ്യമില്ല
(ജോലിക്കാർക്ക് കോവിഡ് സ്ഥിരീകരിച്ചാൽ കമ്പനി സിഇഒയ്ക്ക് നേരെ നിയമനടപടി ഉണ്ടാകുമെന്ന വാർത്ത ശരിയല്ലെന്ന് ആഭ്യന്തരമന്ത്രാലയം അറിയിച്ചു. ഇതേപ്പറ്റി നിരവധി വ്യവസായ സംഘടനകൾ ആശങ്ക അറിയിച്ച സാഹചര്യത്തിലാണ് മന്ത്രാലയം വിശദീകരണവുമായി രംഗത്തെത്തിയത്.
ഹോട്സ്പോട്ടുകളിലോ രോഗവ്യാപനമേഖലകളിലോ ഉൾപ്പെടാത്ത സ്ഥലങ്ങളിൽ, പുതുക്കിയ മാർഗനിർദേശങ്ങൾ പ്രകാരം ചില പ്രവൃത്തികൾക്ക് ഇളവ് നൽകിക്കൊണ്ട് ആഭ്യന്തരമന്ത്രാലയം ഈ മാസം 15 നു ഉത്തരവിട്ടിരുന്നു.

ഇവയ്ക്കൊപ്പം,കോവിഡ് നിയന്ത്രണത്തിനായി ദേശീയതലത്തിൽ പിന്തുടരേണ്ട നടപടികളും, കാര്യാലയങ്ങൾ,തൊഴിലിടങ്ങൾ,വ്യവസായശാലകൾ,മറ്റു സ്ഥാപനങ്ങൾ എന്നിവിടങ്ങളിൽ സാമൂഹിക അകലം,ശുചിത്വം എന്നിവ സംബന്ധിച്ച് ഉറപ്പാക്കേണ്ട നടപടിക്രമങ്ങളും  മന്ത്രാലയം വ്യക്തമാക്കിയിരുന്നു.ഈ നിർദേശങ്ങൾക്കൊപ്പം , ആരോഗ്യ കുടുംബക്ഷേമമന്ത്രാലയം  പുറത്തിറക്കുന്ന ആരോഗ്യ \ ഹെൽത്ത് പ്രോട്ടോകോളുകളും പാലിക്കാൻ സ്ഥാപനങ്ങളും തൊഴിലിടങ്ങളും ബാധ്യസ്ഥരുമാണ്.
എന്നാൽ ഈ പുതുക്കിയ മാർഗനിർദേശങ്ങളെ തെറ്റായി വ്യാഖ്യാനിച്ചതിലൂടെ ചില ആശങ്കകൾ രൂപപ്പെട്ടിട്ടുണ്ട്.ചില മാധ്യമങ്ങളും,ഉത്പാദനസൗകര്യമുള്ള കമ്പനികളും ഈ ആശങ്കകൾ പങ്കുവയ്ക്കുകയും ചെയ്തിരുന്നു.ഇവയിൽ ചിലത് താഴെ നല്കുനന്നു.
> കോവിഡ് രോഗം സ്ഥിരീകരിക്കപ്പെട്ട തൊഴിലാളിയെ വ്യവസായശാലയ്ക്കുള്ളിൽ കണ്ടാൽ,സംസ്ഥാന ഭരണകൂടം. CEOയെ തടവിലാക്കുന്നത് ഉൾപ്പെടെയുള്ള നിയമനടപടികൾ കമ്പനിക്കെതിരെ സ്വീകരിക്കും.
> ഇത്തരമൊരു സാഹചര്യം ഉണ്ടായാൽ,വ്യവസായശാലയുടെ പരിസരം മൂന്നുമാസത്തേയ്ക്ക് സീൽ ചെയ്യും.
>പ്രതിരോധ നടപടികളിൽ വീഴ്ച വരുത്തിയാൽ വ്യവസായശാല രണ്ട് ദിവസത്തേയ്ക്ക് അടച്ചിടും. എല്ലാ പ്രതിരോധ തയ്യാറെടുപ്പുകളും സ്വീകരിച്ചാൽ മാത്രമേ പ്രവർത്തനം പുനരാരംഭിക്കാനാവൂ.
എന്നാൽ ഇവയെല്ലാം തെറ്റായ ആശങ്കകൾ മാത്രമാണ്. പുതുക്കിയ മാർഗനിർദേശങ്ങളിൽ മുകളിൽ പറഞ്ഞപ്രകാരം യാതൊരുവിധ വ്യവസ്ഥകളുമില്ല എന്ന വ്യക്തമാക്കിയിട്ടുണ്ട് .അതുകൊണ്ട് തന്നെ ഈ ആശങ്കകൾ അടിസ്ഥാനമില്ലാത്തവയാണ്. രോഗവ്യാപനമേഖലകളിൽ ഉൾപ്പെടാത്ത കാലത്തോളം,മുൻപ് തന്ന ഇളവുകൾ പ്രയോജനപ്പെടുത്താവുന്നതാണ്. പുതുക്കിയ മാർഗനിർദേശങ്ങൾ ഈ ഇളവുകൾ വെട്ടിക്കുറയ്ക്കുന്നില്ല.
അതുകൊണ്ട് തന്നെ, രോഗവ്യാപനമേഖലകൾക്ക് പുറത്തുള്ള വ്യവസായശാലകളുടെ പ്രവർത്തനത്തിന് പുതിയതോ,പ്രത്യേകമായതോ ആയ അനുമതി ആവശ്യമില്ല.ഈ മാസം 15 നു മുൻപ് പ്രവർത്തനാനുമതി ലഭിച്ച സ്ഥാപനങ്ങൾക്കാണ് ഇത് ബാധകമാവുക
ലോക് ഡൗൺ കാലയളവിൽ അനുവദിച്ചിട്ടുള്ള പ്രവൃത്തികൾ പുനരാരംഭിക്കുന്നതിന് പുതിയ ലൈസൻസോ,നിയമപരമായ അനുവാദമോ ആവശ്യമില്ല.എന്നാൽ ഈ അവസരങ്ങളിൽ സാമൂഹിക അകലം പാലിക്കുന്നത് സംബന്ധിച്ചുള്ള പ്രവർത്തനചട്ടങ്ങൾ കൃത്യമായി പാലിക്കപ്പെടേണ്ടതാണ്.
രാജ്യത്തെ ഉത്പാദക -വാണിജ്യ സ്ഥാപനങ്ങളുടെ അധികാരസമിതികളെ അധിക്ഷേപിക്കാൻ ലോക് ഡൗൺ നടപടികളെപ്പറ്റിയുള്ള മാർഗനിർദേശങ്ങൾ ദുരുപയോഗപ്പെടുത്തരുതെന്ന് ആഭ്യന്തരമന്ത്രാലയം നിർദേശം നൽകിയിട്ടുണ്ട്.ഇതുസംബന്ധിച്ച് മന്ത്രാലയം സംസ്ഥാന -കേന്ദ്രഭരണപ്രദേശ ഭരണകൂടങ്ങൾക്ക് നിർദേശങ്ങളും നൽകിക്കഴിഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങൾ
45,299 പേർ കോവിഡിൽ നിന്നും രോഗമുക്തി നേടി. കഴിഞ്ഞ 24 മണിക്കൂറിനുള്ളിൽ, 3002 പേർ രോഗമുക്തി നേടിയതായി റിപ്പോർട്ടുകൾ സൂചിപ്പിക്കുന്നു. രോഗമുക്തി നേടുന്നവരുടെ നിരക്ക് ക്രമാനുഗതമായി ഉയർന്ന് 40.32 ശതമാനമായിട്ടുണ്ട്.
നിലവിൽ 63,624 കോവിഡ് രോഗികളാണ് ഇന്ത്യയിൽ ചികിത്സയിലുള്ളത്. ഇവരെല്ലാം വിദഗ്ധ ചികിത്സയിലാണ്. 2.94 ശതമാനംപേർ മാത്രമാണ് തീവ്രപരിചരണ വിഭാഗത്തിലുള്ളത്.
ഇന്ത്യയിലെ മരണനിരക്ക് 3.06 ശതമാനമാണ്. ആഗോള മരണ നിരക്കായ 6.65 ശതമാനവുമായി താരതമ്യം ചെയ്യുമ്പോൾ ഇത് വളരെ കുറവാണ്.
മരണമടഞ്ഞവരുടെ കണക്കുകൾ പരിശോധിച്ചാൽ 64 ശതമാനം പുരുഷന്മാരും 36 ശതമാനം സ്ത്രീകളുമാണ്. മരിച്ചവരിൽ 15 വയസ്സിൽ താഴെ പ്രായമുള്ളവർ 0.5 ശതമാനം പേരും, 15 നും 30 നും ഇടയിൽ പ്രായമുള്ളവർ 2.5 ശതമാനം പേരും, 30 നും 45 നും ഇടയിൽ പ്രായമുള്ളവർ 11.4 ശതമാനം പേരും, എന്ന് കണക്കുകൾ വ്യക്തമാക്കുന്നു. 45 വയസ്സിനും 60 വയസ്സിനും ഇടയിൽ പ്രായമുള്ള വരിൽ 35.1 ശതമാനമാണ് മരണ നിരക്ക്. 60 വയസ്സിനു മുകളിൽ പ്രായമുള്ള വരിൽ 50.5 ശതമാനമാണ് മരണ നിരക്ക്.
73 ശതമാനം പേരിലും അനുബന്ധ രോഗങ്ങൾ മരണ കാരണമായിട്ടുണ്ട്. 60 വയസ്സിനു മുകളിൽ പ്രായമുള്ള മുതിർന്ന പൗരന്മാരെയും അനുബന്ധ രോഗങ്ങളുള്ളവരെയും അതീവ ജാഗ്രത അർഹിക്കുന്നവരുടെ ഗണത്തിലാണ് ഉൾപ്പെടുത്തിയിരിക്കുന്നത്.
കോവിഡ് 19 മായി ബന്ധപ്പെട്ട് ആധികാരികവും സാങ്കേതികവും ആയ വിവരങ്ങൾക്കും മാർഗ്ഗ നിർദേശങ്ങൾക്കും https://www.mohfw.gov.in/, @MoHFW_INDIA എന്നിവ സന്ദർശിക്കുക
കോവിഡ് 19 മായി ബന്ധപ്പെട്ട സംശയങ്ങൾക്ക് technicalquery.covid19[at]gov[dot]in , ncov2019[at]gov[dot]in , @CovidIndiaSeva എന്നിവയിൽ ബന്ധപ്പെടാം.
വിശദവിവരങ്ങൾക്ക് കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ടോൾഫ്രീ നമ്പർ ആയ +91-11-23978046 അല്ലെങ്കിൽ 1075 ലും ബന്ധപ്പെടാവുന്നതാണ്.
സംസ്ഥാന-കേന്ദ്രഭരണപ്രദേശങ്ങളിലെ കോവിഡ് 19 മായി ബന്ധപ്പെട്ട ഹെൽപ് ലൈൻ നമ്പറുകൾക്കായി https://www.mohfw.gov.in/pdf/coronvavirushelplinenumber.pdf എന്ന ലിങ്ക് സന്ദർശിക്കുക.
രാഷ്ട്രപതിയുടെ കാര്യാലയം
2021-ലെ പത്മ പുരസ്കാരങ്ങൾ രാഷ്ട്രപതി സമ്മാനിച്ചു
ന്യൂഡൽഹി: നവംബർ 09, 2021
2021-ലെ പത്മവിഭൂഷൺ, പത്മഭൂഷൺ, പത്മശ്രീ പുരസ്കാരങ്ങൾ ഇന്ന്  രാവിലെ രാഷ്ട്രപതി ഭവനിൽ നടന്ന സിവിൽ ഇൻവെസ്റ്റിച്ചർ ചടങ്ങ്-I-ൽ വെച്ച് രാഷ്ട്രപതി ശ്രീ രാം നാഥ് കോവിന്ദ് സമ്മാനിച്ചു. ഉപരാഷ്ട്രപതി, പ്രധാനമന്ത്രി, കേന്ദ്ര ആഭ്യന്തര മന്ത്രി തുടങ്ങിയ പ്രമുഖർ ചടങ്ങിൽ പങ്കെടുത്തു.
2021 ലെ ആദ്യ സെറ്റ് അവാർഡുകളാണിത്. രണ്ടാമത്തെ സെറ്റ് അവാർഡുകൾ ഇന്ന് വൈകുന്നേരം നടക്കുന്ന സിവിൽ ഇൻവെസ്റ്റിചർ ചടങ്ങ്-II-ൽ സമ്മാനിക്കും.
അവാർഡ് ജേതാക്കളുടെ പട്ടിക കാണാൻ ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/nov/doc202111901.pdf
RRTN/SKY
പ്രത്യേക സേവനങ്ങളും ഫീച്ചറുകളും
ആർ ബി ഐ എക്സിബിഷൻ പവിലിയൻ
ന്യൂ ഡൽഹി: സെപ്റ്റംബർ 5, 2023
18-ാമത് ജി 20 രാഷ്ട്രത്തലവന്മാരുടെ ഉച്ചകോടിക്ക് ആതിഥേയത്വം വഹിക്കാൻ ന്യൂ ഡൽഹി ഒരുങ്ങിക്കഴിഞ്ഞു. മന്ത്രിമാർ, മുതിർന്ന ഉദ്യോഗസ്ഥർ, പൗര സമൂഹം എന്നിവർ പങ്കാളികളായ ഈ വർഷം നടന്ന എല്ലാ G20 പ്രക്രിയകളുടെയും യോഗങ്ങളുടെയും പരിസമാപ്തിയാണിത്. ജി20 ഉച്ചകോടി 2023 സെപ്റ്റംബർ 9 മുതൽ 10 വരെ ന്യൂഡൽഹിയിലെ പ്രഗതി മൈതാനിയിൽ നടക്കും.
G20 ഉച്ചകോടിയിലെ ആർ ബി ഐ എക്സിബിഷൻ പവലിയനിൽ, ഇനിപ്പറയുന്ന 5 ഇനങ്ങൾ തൽസമയം പ്രദർശിപ്പിക്കും:
1. തടസരഹിതമായി വായ്പകൾ ലഭ്യമാക്കുന്നതിന് പൊതു സാങ്കേതിക പ്ലാറ്റ്ഫോം  - കിസാൻ ക്രെഡിറ്റ് കാർഡ്, ക്ഷീര മേഖലയുമായി ബന്ധപ്പെട്ട വായ്പകൾ എന്നിവയുടെ അനുമതിയും വിതരണവും ഉൾപ്പെടെ മുഴുവൻ പ്രക്രിയകളും പ്രതിനിധികൾ / മാധ്യമങ്ങൾ / സന്ദർശകർക്ക് മനസ്സിലാക്കാൻ കഴിയുന്ന ഒരു എക്സ്പീരിയൻസ് സെന്റർ. കുറച്ച് മിനിറ്റുകൾക്കുള്ളിൽ പൂർണ്ണമായും ഡിജിറ്റൽ രീതിയിൽ വായ്പകൾ നൽകുന്ന, ഗ്രാമീണ രംഗത്ത് വിപ്ലവകരമായ മാറ്റം സൃഷ്ടിച്ച ഈ പ്രവർത്തനങ്ങളുടെ സംവേദനാത്മക പ്രദർശനം ഈ സെന്ററിൽ ഒരാൾക്ക് അനുഭവിക്കാനാകും.
2. സെൻട്രൽ ബാങ്ക് ഡിജിറ്റൽ കറൻസി - ആർബിഐയുടെ ഡിജിറ്റൽ രൂപയെയും അതിന്റെ പ്രയാണത്തെയും കുറിച്ചുള്ള വിവരദായക വീഡിയോ പ്രദർശിപ്പിക്കും. പൈലറ്റ് പദ്ധതിയിൽ പങ്കെടുക്കുന്ന തിരഞ്ഞെടുത്ത ബാങ്കുകൾ തത്സമയ ഡിജിറ്റൽ രൂപ ഇടപാടുകൾ പ്രദർശിപ്പിക്കും.
3. UPI വൺ വേൾഡ് - ഇന്ത്യയിൽ ബാങ്ക് അക്കൗണ്ട് ഇല്ലാതെ തന്നെ UPI-യിലേക്ക് സന്ദർശകരെ ഉൾപ്പെടുത്തും. UPI വഴി പണമിടപാടുകൾ സുഗമമായി നടത്താൻ കഴിയുന്ന വിധം സന്ദർശകർക്ക് നേരിട്ട് അനുഭവിക്കാൻ കഴിയും.
4. റുപ്പേയ് ഓൺ ദി ഗോ - ഇത് ഉപഭോക്താക്കൾക്ക് അവർ ധരിക്കുന്ന  അല്ലെങ്കിൽ ഉപയോഗിക്കുന്ന  വസ്തുക്കൾ വഴി സമ്പർക്ക രഹിത പണം ഇടപാടുകൾ നടത്താൻ അനുവദിക്കുന്നു.
5. ബിബിപിഎസ്  അതിർത്തി കടന്നുള്ള പണം ഇടപാടുകൾ - ആഭ്യന്തര, അതിർത്തി കടന്നുള്ള പണം ഇടപാടുകൾ സുഗമമാക്കുന്നതിന് ഫിൻടെക്കുകളെയും പരമ്പരാഗത ധനകാര്യസ്ഥാപനങ്ങളെയും സംയോജിപ്പിക്കുന്നതിനുള്ള ബിബിപിഎസ് പ്ലാറ്റ്ഫോമിന്റെ പ്രവർത്തനരീതി ഇത് എടുത്തുകാണിക്കും.